אליהו אברז'ל

הרב אליהו אברז'ל (נולד בשנת ה'תש"ח, 1948) הוא רב ישראלי, שימש בעבר כראש אבות בתי הדין בירושלים, חבר בית הדין הגדול, ראש ישיבת צוף דבש, ורבה של שכונת בקעה בירושלים.

ביוגרפיה

נולד בעיירה אלקלע דה סרג'נה הסמוכה לעיר מרקש במרוקו לרבי יוסף ואמו זהרה . בהיותו כבן ארבע עשרה עלתה משפחתו לישראל והם התגוררו בבית שמש. כחודש אחר עלייתו ארצה החל ללמוד בישיבת פורת יוסף בירושלים, בה למד עם הרב רפאל רוזיליו, מדייני בית הדין של העדה החרדית הספרדית, בהיותו בן עשרים וארבע נישא לאסתר שעלתה לישראל מספר שנים קודם לכן מארצות הברית.

בשנת 1983 קיבל הסמכה לדיינות מהרב מרדכי אליהו ומהרב אברהם אלקנה שפירא וכן כושר לרב עיר. בשנת 1987 מונה לאב בית הדין הרבני בבאר שבע, משרה בה כיהן כשלושים שנה.

בשנת 2003 היה בין המועמדים למשרת הראשון לציון והרב הראשי לישראל, תפקיד אליו נבחר בסופו של דבר הרב שלמה משה עמאר.

בשנת 2008 עבר לכהן כדיין בבית הדין הרבני בירושלים ואז התמנה לראש אבות בתי הדין בירושלים.

בשנת 2013 התמודד שוב לכהונת הראשון לציון אך הוריד את מועמדותו לטובת הרב יצחק יוסף שנבחר.

בסוף שנת 2018 פרש לפנסיה מבית הדין לאחר כהונה של יותר משלושים שנה בבית הדין.

מאז הוא ממשיך להעביר שיעורי תורה.

דרכו בהלכה
הרב אברז'ל הוציא לאור את פסיקותיו בסדרת הספרים "דברות אליהו". נחשב מממשיכי דרכו של הרב שלום משאש שלא לשנות ממנהגי רבני מרוקו. הוא אינו מזוהה עם חוג מסוים, הוא מיודד עם ראב"ד העדה החרדית בירושלים הרב משה שטרנבוך אך רבים מתלמידיו הם מהציבור הדתי לאומי. היה מיודד גם עם הראשון לציון הרב מרדכי אליהו. קיבל הסכמה לספריו מהרב משה פיינשטיין והרב עובדיה יוסף ועוד.

במסגרת עבודתו בבית הדין, הצליח לשחרר מעגינות יותר מ-200 נשים, גם אם היה צורך לאתר את בעליהן במדינות רחוקות.

מפסיקותיו:
אדם המעשן סיגריות אינו רשאי לתת עדות על חברו בבית הדין.
מותר לסחור בשרשראות צלב.
בת יחידה יכולה לומר קדיש על הוריה בעזרת הנשים.
התיר להתפלל במנייני מרפסות בזמן מגפת הקורונה.
התיר להדליק מערב החג שידור זום לאדם בודד בליל הסדר בזמן מגפת הקורונה.

מבני משפחתו
 בנו אלחנן, מכהן כרב הראשי של משטרת פילדלפיה ומכהן כרב קהילת "דברות אליהו" (על שם ספרו של אביו) בעיר אותה הקים, . וחבר בבית הדין הספרדי בלייקווד שבניו ג'רזי.
 בנו ישראל, קצין בשב"ס

ספריו 
  - חידושים וביאורים בעניינים שונים בכמה ממסכתות הש"ס, ירושלים ה'תש"ל
  - משא ומתן בסוגיות, ובדברי רבותינו הראשונים, ירושלים ה'תשל"ז
  - משא ומתן בסוגיות, ובדברי רבותינו הראשונים, על ארבעת חלקי השולחן ערוך, ירושלים ה'תשמ"ח
  - משא ומתן בסוגיות, ובדברי רבותינו הראשונים, על ארבעת חלקי השולחן ערוך, ירושלים ה'תשנ"ג
  - משא ומתן בסוגיות, ובדברי רבותינו הראשונים, על ארבעת חלקי השולחן ערוך, ירושלים ה'תשנ"ט
  - משא ומתן בסוגיות, ובדברי רבותינו הראשונים, על ארבעת חלקי השולחן ערוך, הוצאת מכון "חזון ישעיה", ירושלים ה'תשס"ג
  - משא ומתן בסוגיות, ובדברי רבותינו הראשונים, על ארבעת חלקי השולחן ערוך, ירושלים ה'תשס"ט
ישנם עוד חמישה חלקים בסדרת ספריו "דברות אליהו". חלקו האחרון יצא לאור בחודש אלול תשפ"ב בסך הכולל יש י״ב חלקים, ובעתיד יוצא ספר חדש

הערות שוליים 

דייני בתי הדין הרבניים
ישראלים ילידי מרוקו
עולים בשנות ה-1950
רבנים מרוקאים ישראלים
מחברי ספרי חידושים על התורה
מחברי ספרי שו"ת ישראלים
בקעה
ירושלים: רבני שכונות
אבות בתי דין
ישראלים שנולדו ב-1948